પંકજભાઇના પુત્ર નિરવ તથા જીનલે, દાદીના મૃત્યુની વિધિમાં ધર્મ તથા સંસ્કૃતિ મુજબ સગાસંબંધીઓ તથા આપ્તજનોને લહાણીમાં કોઇ સ્ટીલની વસ્તુઓ આપવાને બદલે, સ્વચ્છતાના આગ્રહી દાદીના આત્માની શાંતિ માટે તેમજ સ્વચ્છ ભારત મિશનના અભિયાન પ્રત્યે લોકોમાં જાગૃતિ આવે તે હેતુથી પોતાના ખિસ્સા ખર્ચમાંથી બચાવેલા નાણાંમાંથી ૨૫૦ જેટલી કચરાપેટીઓ ખરીદી અને દાદીના મૃત્યુની વિધિના દિવસે સગાઓને કચરાપેટીઓ વહેંચીને દાદીને સાચા અર્થમાં શ્રદ્ધાંજલિ આપવાની સાથે સ્વચ્છતા અભિયાનને સાચા અર્થમાં ચરિતાર્થ કરી બતાવ્યું છે.